
Õiend Narva Linnavolikogu määruse eelnõu juurde „Ida-Viru maakonna arengustrateegia 2019-2030+ tegevuskava aastateks 2020-2024 heakskiitmine“
Vastavalt Eestis läbiviidud haldusreformile alates 1. jaanuarist 2018 maavalitsused lõpetasid oma tegevuse ja nende senised ülesanded on antud üle teistele, selleks määratud riigiasutustele või kohalikele omavalitsustele. Nõnda maakonna arengustrateegia koostamine on nüüd kohalike omavalitsuste üksuste ülesanne, mida peavad nad täitma ühiselt. Ida-Viru maakonna kohalikud omavalitsused on omavalitsusüksuste ühiselt täidetavate ülesannete täitmise delegeerinud mittetulundusühingule Ida-Virumaa Omavalitsuste Liit (IVOL). Seega Ida-Viru uue maakonna arengustrateegia koostamise eestvedajaks ja vastutajaks määrati IVOL.

Ida-Viru maakonna arengustrateegia 2019-2030+ ja strateegia tegevuskava 2019-2023 oli heaks kiidetud Ida-Viru maakonna kohalike omavalitsuste määrustega (sh Narva Linnavolikogu 20.12.2018 määrusega nr 22). IVOL juhatuse 06.12.2019 otsusega nr 8 algatati arengustrateegia muutmine. IVOL juhatuse 27.03.2020 otsusega nr 5 kiideti heaks arengustrateegia tegevuskava aastateks 2020-2024 eelnõu ja otsustati eelnõu avalikustada. Tegevuskava eelnõu avalikustati kohalike omavalitsuste ja IVOL veebilehel. Tegevuskava ettepanekute esitamise tähtaeg oli 31.05.2020. Laekunud ettepanekud vaatas läbi IVOL juhatuse poolt moodustatud strateegia töörühm ning esitas täiendatud tegevuskava kinnitamiseks.


IVOL üldkogu 12. juuni 2020 otsusega nr 6 kinnitati Ida-Viru maakonna arengustrateegia 2019-2030+ tegevuskava aastateks 2020-2024. IVOL edastas tegevuskava heaks kiitmiseks kõikidele Ida-Viru maakonna kohalikele omavalitsustele. Vastavalt kohaliku omavalitsuse korralduse seaduse § 374 lõikele 3 on maakonna arengustrateegia heakskiitmine valla- või linnavolikogu pädevuses. Seega esitatakse vastav eelnõu heakskiitmise kohta Narva Linnavolikogule.

